സ്വാതന്ത്ര്യ ദിനത്തില് മത്സരം നടത്തി ഡിടിപിസി തൃശൂര്: രാജ്യത്തിന്റെ 75ാമത് സ്വാതന്ത്ര്യദിനാഘോഷത്തിന്റെ ഭാഗമായി ഡിടിപിസി വിവിധ മത്സരങ്ങള് നടത്തി. പീച്ചിവാഴാനി, തുന്പൂര്മുഴി, വിലങ്ങന്കുന്ന്, കലശമല, എന്നിവിടങ്ങളിലാണ് മത്സരങ്ങള് നടത്തിയത്. ഈ കേന്ദ്രങ്ങളില് എല്ലാം തന്നെ 10 സ്വാതന്ത്ര്യ സമര സേനാനികളുടെ ചിത്രം പ്രദര്ശിപ്പിക്കുകയും അത് സമയപരിധിക്കുള്ളില് തിരിച്ചറിയുന്നവര്ക്ക് സമ്മാനം നല്കുകയും ചെയ്തു. തൃശൂര്: കേരള ജ്യോതിഷ പരിഷത്ത് കേന്ദ്ര സമിതിയുടെ നേതൃത്വത്തില് കേരള ജ്യോതിഷ പരിഷത്ത് ഓഫീസില് സ്വാതന്ത്ര്യ ദിനാഘോഷങ്ങള്ക്ക് തുടക്കം കുറിച്ചു. കേരള ജ്യോതിഷ പരിഷത്ത് സംസ്ഥാന പ്രസിഡന്റ് എ.യു. രഘുരാമന് പണിക്കര് പതാക ഉയര്ത്തി. ജ്യോതിഷികളായ കോലഴി സുരേന്ദ്രപണിക്കര്, ഉണ്ണിരാജന് കുറുപ്പ്, മധുപീച്ചറയ്ക്കല്, എസ് ശ്രീകുമാര്, ദേവിപ്രസാദ് പണിക്കര്, വിനോദ് ചൊവ്വര, വരുണ്കുമാര് തുടങ്ങിയവര് പങ്കെടുത്തു.